wickkiey/tamil-wikipedia-chunked huggingface dataset:
# இந்தியாவில் தாவரவியல் தோட்டங்களின் பட்டியல்

## தாவரவியல் தோட்டங்களின் பட்டியல்

| அசாம் மாநில விலங்கு பூங்கா -தாவரவியல் பூங்கா, கவுஹாத்தி | அசாம் |  |
| --- | --- | --- |
| சஞ்சய் காந்தி உயிரியல் பூங்கா, பாட்னா | பீகார் |  |
| தாவரவியல் பூங்கா சாரங்க்பூர், சரங்பூர் | சண்டிகர் |  |
| குஜராத் தொழில்நுட்ப பல்கலைக்கழகம், அகமதாபாத் | குஜராத் |  |
| தாவரவியல் பூங்கா வாகாய், சபுத்தாரா | குஜராத் |  |
| ஆர். பி. தாவரவியல் பூங்கா மற்றும் கேளிக்கை பூங்கா | குஜராத் |  |
| கர்கா பிரான்கா ஆயுர்வேத தாவரவியல் பூங்கா, லுடோலிம் | கோவா |  |
| கன்பன் பார்க், பெங்களூர் | கர்நாடகா |  |
| கர்ஸன் பார்க்,  
மைசூர் | கர்நாடகா |  |
| பிலிகுலா பயிர்நுல் முறைப்படி அமைந்துள்ள தோட்டம், பிலிகுலா நிசர்காதாமா, மங்களூர் | கர்நாடகா | பிலிகுலா பொட்டானிக்கல் கார்டன் என்றும் அழைக்கப்படுகிறதுn |
| மைசூர், மைசூர் இயற்கை வரலாற்று அருங்காட்சியகம் | கர்நாடகா |  |
| மைசூர் தாவரவியல் பூங்கா, மைசூர் பல்கலைக்கழகம் | கர்நாடகா |  |
| தாவரவியல் துறையில் பேராசிரியர் நாகராஜ் தாவரவியல் தோட்டம் ஜியூ கலபர்கி | கர்நாடகா |  |
| ஜவஹர்லால் நேரு டிராபிகல் தாவரவியல் பூங்கா மற்றும் ஆராய்ச்சி நிலையம், திருவனந்தபுரம் | கேரளா | இந்தியாவின் மிகப்பெரிய மற்றும் ஆசியாவில் அதிக எண்ணிக்கையிலான தாவர இனங்கள் இங்கு  
பாதுகாக்கப்படுகிறது |
| வெல்லாயணி வேளாண்மை கல்லூரி, திருவனந்தபுரம் | கேரளா |  |
| பேரரசி கார்டன், புனே | மகாராஷ்டிரா | பேரரசி கார்டன், Pune |
| ஒடிசா மாநில தாவரவியல் பூங்கா, நந்தன்கனன், புவனேஸ்வர் | ஒடிசா |  |
| தாவரவியல் பூங்கா குரு நானக் தேவ் பல்கலைக்கழகம், அம்ரித்ஸர் | பஞ்சாப் |  |
| தாவரவியல் பூங்கா பஞ்சாபி பல்கலைக்கழகம், பாட்டியாலா | பஞ்சாப் |  |
| ஆரோவில் தாவரவியல் பூங்கா, ஆரோவில் | தமிழ்நாடு | 1 2 |
| தாவரவியல் பூங்கா - தமிழ்நாடு வேளாண்மை பல்கலைக்கழகம், கோயம்புத்தூர் | தமிழ்நாடு |  |
| அரசு பொட்டானிக்கல் கார்டன்ஸ், ஓட்டக்கரம்ட், நீலகிரி மாவட்டம் | தமிழ்நாடு |  |
| வன மரபியல் மற்றும் மரபியல் நிறுவனம், கோயம்புத்தூர் | தமிழ்நாடு | 1 |
| செம்மொழிப் பூங்கா, சென்னை | தமிழ்நாடு |  |
| தாவரவியல் பூங்கா, ஹைதராபாத் | தெலுங்கானா |  |
| என்.டி.ஆர் கார்டன், ஹைதராபாத் | தெலுங்கானா |  |
| அலிகார் கோட்டை, அலிகார் | உத்திரப்பிரதேசம் | தாவரவியல் திணைக்களத்தால் பராமரிக்கப்படுகிறது, AMU |
| இந்தியாவின் தாவரவியல் பூங்கா, நொய்டா | உத்திரப்பிரதேசம் |  |
| ஜான்ஸி தாவரவியல் பூங்கா, ஜான்சி | உத்திரப்பிரதேசம் |  |
| சஹரன்பூர் தாவரவியல் பூங்கா, சஹரன்பூர் | உத்திரப்பிரதேசம் |  |
| ஆச்சார்யா ஜகதீஷ் சந்திர போஸ் இந்திய தாவரவியல் பூங்கா, ஷிப்பூர், கொல்கத்தா | மேற்கு வங்கம் |  |
| இந்தியாவின் ஆக்ரி தோட்டக்கலை சங்கம், அலிபூர், கொல்கத்தா | மேற்கு வங்கம் |  |
| மருத்துவ தாவரங்கள் தோட்டம், வட வங்காள பல்கலைக்கழகம் | மேற்கு வங்கம் |  |
| லால்பாக், பெங்களூர் | கர்நாடகா |  |
| லாயிட்ஸ் தாவரவியல் பூங்கா, டார்ஜீலிங் | மேற்கு வங்கம் |  |
| மலம்புழா கார்டன், பாலக்காடு | கேரளா |  |
| மைசூர் உயிரியல் பூங்கா, மைசூர் | கர்நாடகா |  |
| நரேந்திர நாராயண் பார்க், கூச் பிஹார் | மேற்கு வங்கம் | } |
# லிவி

**லிவி** (*Livy*) என அழைக்கப்படும் **டைட்டசு லிவியசு** (*Titus Livius*; கிமு 59 – கிபி 17), பண்டைய உரோமை வரலாற்றாளர் ஆவார். இவர் உரோமின் புராணக் கதைகளில் இருந்து கிமு 753 இல் உரோம் நகரம் நிறுவப்பட்டது முதல், தனது காலத்தில் அகசுட்டசு பதவியேற்கும் வரை வரை அப் ஊர்பி கொண்டிட்டா என்ற தலைப்பில் உரோம், மற்றும் உரோமை மக்களின் நினைவுச்சின்ன வரலாற்றை எழுதினார். லிவி யூலியோ குளோடிய மரபின் உறுப்பினர்களுடன் பழகியவர், அத்துடன் அகசுட்டசின் நண்பரும் ஆவார். அகசுட்டசின் இளம் பேரனும், வருங்காலப் பேரரசருமான குளோடியசு, இவ்வரலாற்றை எழுதுவதற்கு லிவிக்கு அறிவுறுத்தினார்.
# லிவி

## லிவியின் படைப்புகள்

நாகரிகத்தின் அடித்தளத்திலிருந்து என்று பெயரிட்டார். 142 தொகுதிகளை கொண்டதாகும், இவற்றுள் 35 தொகுதிகளே கிடைத்துள்ளது.
# அன்பில் பொய்யாமொழி

**அன்பில்பொய்யாமொழி**(*Anbil Poyyamozhi*, இறப்பு: 28 ஆகத்து 1999) ஒர் இந்திய அரசியல்வாதியும் மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் திராவிட முன்னேற்றக் கழக அமைச்சர், அன்பில் பி. தர்மலிங்கத்தின் மூத்த மகனும், அன்பில் பெரியசாமியின் அண்ணனும் ஆவார்.  
அன்பில்பொய்யாமொழி, 1989ஆம் ஆண்டு மற்றும் 1996 சட்டமன்றத் தேர்தல்களில்தி.மு.க வேட்பாளராக திருச்சிராப்பள்ளி - இரண்டாம் தொகுதியில் இருந்து தமிழ்நாடு சட்டமன்றஉறுப்பினராகத் தேர்ந்தெடுக்கப்பட்டார். பொய்யாமொழி 28 ஆகத்து 1999 இல் இறந்தார்.  
பொய்யாமொழியின் மகன், அன்பில் மகேஷ் பொய்யாமொழி ஆவார். இவர் 2016 ஆம் ஆண்டு நடந்த சட்டமன்றத் தேர்தலில், திருவெறும்பூர் தொகுதியில், திமுக வேட்பாளராகப் போட்டியிட்டு, தமிழ்நாடு சட்டமன்றஉறுப்பினராகத் தேர்ந்தெடுக்கப்பட்டார்.
# இமாச்சலப் பிரதேச சட்டமன்றத் தேர்தல், 1990

இந்தியாவின் இமாச்சலப் பிரதேசத்தில் உள்ள 67 தொகுதிகளுக்கு சட்டமன்ற உறுப்பினர்களைத் தேர்ந்தெடுப்பதற்காக பிப்ரவரி 1990 இல் **இமாச்சலப் பிரதேச சட்டப் பேரவைக்குத்** தேர்தல் நடைபெற்றது. பாரதிய ஜனதா கட்சி மக்களின் அதிக வாக்குகள் பெற்று பெரும்பான்மையான இடங்களை வென்றது மற்றும் அதன் தலைவர் சாந்த குமார் இரண்டாவது முறையாக இமாச்சல பிரதேசத்தின் முதலமைச்சராக நியமிக்கப்பட்டார். இந்திய எல்லை நிர்ணய ஆணையத்தின் பரிந்துரையின்படி தொகுதிகளின் எண்ணிக்கை 68 ஆக நிர்ணயிக்கப்பட்டது.
# இமாச்சலப் பிரதேச சட்டமன்றத் தேர்தல், 1990

## முடிவுகள்

| 1 | **பாரதிய ஜனதா கட்சி** | 51 | **46** | **41.78** |
| --- | --- | --- | --- | --- |
| 2 | **இந்திய தேசிய காங்கிரஸ்** | 66 | **9** | **36.54** |
| 3 | **ஜனதா தள்** | 17 | **11** | **10.83** |
| 4 | **சுயாதீன** | 68 | **1** | **6.10** |
| 5 | **சிபிஐ** | 18 | **1** | **2.06** |
| **மொத்தம் ** | **68** | } |  |  |
ஆதாரம்: ஹிமாச்சல் பிரதேஷ் சட்டமன்ற பொது தேர்தல்1990புள்ளிவிவர அறிக்கை
# பிஸ்டியா

**பிஸ்டியா** (*Pistia*) என்பது ஒரு நீர்வாழ்க் களைச்செடியாகும். இதன் தாவரவியல் பெயர் *பிஸ்டியா ஸ்ட்ரயோட்டஸ்*. இது நீர் முட்டைக்கோஸ், நீர் லெட்டூஸ், நைல் முட்டைக்கோஸ் என்றும் அழைக்கப்படுகிறது. இயற்கையாக இத்தாவரத்தின் பூர்வீக இருப்பிடம் உறுதியாக அறியப்படவில்லை. இது அறிவியல்ரீதியாக முதலில் ஆப்பிரிக்காவில் உள்ள விக்டோரியா ஏரிக்கருகில் நைல் நதியில் காணப்பட்டதாக குறிப்பிடப்படுகிறது. தற்போது அனைத்து நாடுகளிலும் நீர்வழிப்பாதையில் பரவிக் காணப்படுகிறது. கிரேக்க வார்த்தையான 'பிஸ்டோஸ்', 'நீர்' என்ற பொருளுடையது.  
இது பல்லாண்டு ஒரு வித்திலைத் தாவரமாகும். இதன் இலைகள் மென்மையாகவும், தடிமனாகவும் காணப்படும். இத்தாவரத்தின் இலைகள் 2 – 15 செ.மீ நீள அளவுகளில் காணப்படும். இத்தாவரத்தின் இலைகள் வெளிர்பச்சை நிறத்துடன் இணைப்போக்கு நரம்பமைவுடனும் அலை போன்ற விளிம்புகளுடனும் காணப்படும். *மேன்சோனியா* என்ற பேரினத்தைச் சேர்ந்த கொசுக்கள், பிஸ்டியா போன்ற தாவரங்களின் இலைகளின் அடிப்பரப்பில் முட்டைகளை இட்டு தங்கள் வாழ்க்கைச் சுழற்சியை முடித்துக்கொள்கின்றன.
# பிஸ்டியா

## கட்டுப்பாடு

இது இயந்திர முறை மூலமாகவும், நீரில் பயன்படுத்தக்கூடிய களைக்கொல்லிகளைக் கொண்டும் கட்டுப்படுத்தப்படுகிறது. உயிரின முறையில் இரு பூச்சிகள் அதாவது *நியூஹைட்ரோனோமஸ் அஃபினிஸ்* என்ற தென் அமெரிக்கக் கூன்வண்டின் புழுக்களும், வளர்ந்த பூச்சிகளும் மற்றும் *ஸ்போடாப்டீரா பெக்டினிகார்னிஸ்* என்ற அந்துப்பூச்சியின் புழுக்களும் இத்தாவரங்களைக் கட்டுப்படுத்துகின்றன. அமேசான் வடிநிலங்களில் இது நன்னீர் ஆமைகளுக்கு உணவாகிறது.
# பிஸ்டியா

## தாயகம்

இதன் தாயகம் ஆப்ரிக்கா மற்றும் தென் அமெரிக்காவாக இருக்கலாம் என்று நம்பப்படுகிறது.
# பிஸ்டியா

## பயன்கள்

இது வெப்பமண்டல மீன் காட்சியங்களில் சிறு மீன்களுக்கு உணவாகப் பயன்படுத்தப்படுகிறது. பாசிகள் படராதிருக்கவும் இது பயன்படுத்தப்படுகிறது.
# கூட்டு மதிப்பீடு

**கூட்டு மதிப்பீடு** அல்லது **தொகுத்தறி மதிப்பீடு** (*Summative assessment/summative evaluation/assessment of learning*) என்பது ஒரு கல்வித் திட்டத்தில் பங்கேற்றவர்களை மதிப்பீடு செய்யும் முறைகளுள் ஒன்றாகும். இம்முறையானது, மேற்கொள்ளப்பட்ட திட்டத்தின் பலனையும், பங்கேற்பாளர்களின் கற்றல் திறனையும் ஒருங்கே மதிப்பிடுவதற்கு ஏற்றவகையில் வடிவவமைக்கப்படுகிறது. இது ஒரு குறிப்பிட்ட நேரத்தில் பங்கேற்பாளர்களின் வளர்ச்சியை சுருக்கமாக உருவாக்கும் முறைசார் மதிப்பீட்டு முறையான, "வளரறி மதிப்பீட்டு"டன் முரண்படுவதுடன் அதைவிடச் சிறந்ததாகவும் கருதப்படுகிறது.  
மாணவர்களின் கற்றல் திறனை, அந்த கற்பித்தல் அலகின் இறுதியில், ஒரு கற்றல் திறனளவுகோலுடன் ஒப்பிட்டறிவதே இம்முறையின் நோக்கமாகும். கற்றல் திட்டக் காலம் முழுவதுமாக அல்லது ஒரு குறிப்பிட்ட பாடத்தலைப்புகள் முடிந்த பின்னர் என மதிப்பீடுகள் மேற்கொள்ளப்படுகின்றன. மாணவர்களின் செயற்திறனுக்கு ஏற்ப மதிப்பெண்கள் அளிக்கப்படுகின்றன. கூட்டு மதிப்பீட்டு முறையின்படி வழங்கப்படும் மதிப்பெண்கள், விழுக்காடுகளாகவோ, தேறியவர்/தேறாதவர் என்றோ அல்லது வேறெந்தவொரு தர அளவீட்டு வடிவமாகவோ இருக்கலாம். கூட்டு மதிப்பீட்டிற்கு ஒரு உயர்வான மதிப்புள்ளது.  
ஆறு மாதங்களுக்குப் பிறகு பள்ளிகளில் நடைபெறும் இடைப்பருவத் தேர்வுகள், இறுதி திட்டப்பணி, தோ்வு மற்று வேறுவகையானவை உட்பட்டவை கூட்டு மதிப்பீட்டு முறைக்கு எடுத்துக்காட்டுகளாகும். கல்லூரிகளில்ஒவ்வொரு ஆறு மாதங்களுக்குப் பிறகு நடத்தப்படும் பருவத்தேர்வுகளும்இதற்குஎடுத்துக்காட்டாகும்.
# பி. வி. செரியன்

**பாலதிங்கல் வர்கி செரியன்** (*Palathinkal Varkey Cherian*) இந்தியாவைச் சேர்ந்த ஓர் அரசியல்வாதியாவார்.1893 ஆம் ஆண்டு சூலை மாதம் 9 ஆம் தேதியன்று இவர் பிறந்தார். பொதுவாக பி.வி. செரியன் என்று அழைக்கப்பட்ட இவர் ஒரு மருத்துவராகவும் அறுவை சிகிச்சை நிபுணராகவும் அறியப்பட்டார். 1964 ஆம் ஆண்டு நவம்பர் மாதம் 14 ஆம் தேதி முதல் 1969 ஆம் ஆண்டு நவம்பர் 8 ஆம் தேதி வரையில் மகாராட்டிர மாநிலத்தின் ஆளுநராக இருந்தார்.
# பி. வி. செரியன்

## ஆரம்பகால வாழ்க்கையும் மருத்துவத் தொழிலும்

திருவிதாங்கூரில் இருந்த ஆலப்புழாவில் அச்சம்மா மற்றும் குற்றவியல் நீதிபதி பி.எம்.வர்கி தம்பதியருக்கு ஆங்கிலிகன் சிரிய கிறித்துவ பாலதிங்கல் குடும்பத்தில் மகனாகப் பிறந்தார்.  
1925 ஆம் ஆண்டு காது, மூக்கு மற்றும் தொண்டை நோய்களில் நிபுணத்துவம் பெறுவதற்காக செரியன் இங்கிலாந்து நாட்டுக்குச் சென்றார். இராயல் கல்லூரியின் அறுவை மருத்துவர்கள் உறுப்பினர் தகுதியை 1926 ஆம் ஆண்டில் பெற்றார். அப்போது மருத்துவ நிர்வாக அமைச்சராக இருந்த ஆர்.என். ஆரோக்கியசாமி முதலியார் மருத்துவ சேவைகளை இந்தியமயமாக்கலில் ஆர்வமாக இருந்தார். எனவே அவர் சென்னை மருத்துவக் கல்லூரியின் முதல் இந்தியக் கண்காணிப்பாளராக செரியானை நியமித்தார். பின்னர், செரியன் கல்லூரியின் முதல்வரானார். ம் மெட்ராசு மாகாணத்தின் முதல் அரசு தலைமை அறுவை நிபுணராக நியமிக்கப்பட்டார்.
# பி. வி. செரியன்

## அரசியல் வாழ்க்கை

1948 ஆம் ஆண்டு அரசாங்க மருத்துவப் பணியில் இருந்து ஓய்வு பெற்ற பிறகு, செரியன் அரசியலில் அதிக அளவில் தீவிரமாக ஈடுபட்டார். செரியனின் மனைவி தாரா செரியனுக்கு அவருடைய சமூகப் பணிக்காக இந்தியாவின் மூன்றாவது உயரிய குடிமகன் விருதான பத்ம பூசன் விருதும் வழங்கப்பட்டது.  
ஆளுநராகப் பதவி வகித்த செரியன் 9 நவம்பர் 1969 ஆம் ஆண்டு நவம்பர் மாதம் 9 ஆம் தேதியன்று தனது 76 ஆவது வயதில் பதவியில் இருந்தபோது இறந்தார்.
# திரிசூல மலை

திரிசூலம் என்பது மேற்கு குமாவுன் இமயமலை மலைச் சிகரங்களின் ஒரு குழுவாகும். இதன் அதிகபட்ட உயரம் 7120 மீ (திரிசூலம் 1) ஆகும். மூன்று சிகரங்களும் பார்ப்பதற்கு இந்துக்கடவுள் சிவபெருமானின் ஆயுதமான சூலத்தைப் போன்று காட்சியளிக்கின்றன.
புகைப்படம் எடுக்கப்பட்டது]]  
திரிசூல மலைக்கு வடமேற்கில் சில கிலோமீட்டர் தொலைவில் நந்தா குந்தி அமைந்துள்ளது. அதே நேரத்தில் மிருகுனி தென்கிழக்கில் உள்ளது.
# திரிசூல மலை

## அணுகல்

திரிசூலம் மலை முகட்டை பின்வரும் பாதை வழியாக அணுகலாம்: அல்மோரா - கௌசானி - கருர்- குவால்தாம் - தெபல் - பாகர்கட் - வான் - பெதினி புகியால் - கலு விநாயக் - ரூப் குண்டம் - திரிசூலம்.
# பால் லிங்தோ

**பால் லிங்தோ** (*Paul Lyngdoh*) என்பவர் ஓர் இந்திய அரசியல்வாதியாவார். இவர் ஐக்கிய சனநாயகக் கட்சியின் உறுப்பினர் ஆவார். 2014 ஆம் ஆண்டில் இவர் அக்கட்சியின் தலைவராக இருந்தார். 1972 ஆம் ஆண்டில் மேகாலயா மாநிலத்தின் சில்லாங் நகரத்தில் இவர் பிறந்தார். 2009 ஆம் ஆண்டு நடைபெற்ற இந்தியப் பொது தேர்தலில் பால் லிங்தோ சில்லாங் மக்களவைத் தொகுதியில் ஐக்கிய சனநாயகக் கட்சியின் சார்பாகப் போட்டியிட்டார் . ஒரு கவிஞராகவும் மேகாலயா சட்டமன்ற உறுப்பினராகவும் இவர் பணியாற்றியுள்ளார் .
# காளிதாஸ் ராய்

**காளிதாஸ் ராய்** (*Kalidas Roy* 1889-1975) தாகூர் காலத்திய வங்காள இலக்கியக் கவிஞர் மற்றும் ஆசிரியர் ஆவார். வைணவக் கவிஞரான லோசன் தாசின் வம்சாவளியில் வந்தவர். இவரது தந்தை ஜோகெந்திரநாத் ராய் ஆவார். அரபு மற்றும் பாரசீக மொழிகளில் அவர் எழுதினார்.
# காளிதாஸ் ராய்

## பணி

கொல்கத்தா பல்கலைக்கழகத்துடன் இணைந்த பெர்ஹாம்பூர் கல்லூரியில் இருந்து தனது முதல் பட்டம் பெற்றார். பின்னர் அவர் ஸ்காட்டிஷ் சர்ச் கல்லூரியில் தத்துவத்தில் எம்ஏ பட்டம் பெற்றார்.  
ராய் பாரிஷா உயர்நிலை பள்ளி (கொல்கத்தா) மற்றும் மித்ரா நிறுவனம், கொய்யுவோவின் பொவனிப்பூர் கிளை, கொல்கத்தாபோன்ற (தலைமை ஆசிரியராக) கல்வி நிறுவனங்களில் பணிபுரிந்தார்.  
வங்காள இலக்கியத்தின் தாகூர் காலக் கவிஞர்களில் காளிதாஸ் ராயும் ஒருவராவார். அவருடைய கவிதைகளில் வைஷ்ணவக் கருத்துக்களின் தாக்கம் கொண்டிருந்தன. அவர் 19 கவிதை நூல்கள் எழுதினார். அவருடைய புகழ்பெற்ற கவிதைகளுள் ஆசிரியர் மாணவர்களுடனான தொடர்பு பற்றிய ”சாத்திரதாரா”வும் “திரிரத்னா”வும் அடங்கும் அவர் கவிதைகள் மட்டுமல்லாது, சமஸ்கிருத நூல்களை மொழிபெயர்த்தார். மேலும் புத்தகங்களின் விமர்சன மதிப்பீடுகளும் செய்தார்.  
25 அக்டோபர் 1975 இல் அவர் இறந்தார்.
# காளிதாஸ் ராய்

## நூலகம்

அவருடைய கவிதைகளில் சில:
- பர்னபட்
- ரிது மங்கள்
- கிஷோலய்
- பிரோஜொபெனு
- போல்காலி
- லாஜன்ஜலி
- பல்லாரி
- அகரன்
- அகரானி
# காளிதாஸ் ராய்

## விருதுகள்

- கவிஷேகர் (முதன்மைக் கவிஞர், 1920), பாங்கியா சாகித பரிஷத், ரங்க்பூர்
- கல்கத்தா பல்கலைக் கழகத்திலிருந்து ஜகத்தரணி ஸ்வர்ண பதக் (தங்க பதக்கம், 1953)
- கல்கத்தா பல்கலைக்கழகத்திலிருந்து சரோஜினி சுவர்ண பதக் (தங்க பதக்கம்)
- ஆனந்த பசார் குழுமம் வழங்கிய ஆனந்த் புரஸ்கார் (1963)
- ரவீந்திர புரஸ்கார் (1968), அவரது கவிதைக்காக "பூர்ணகுதி"
- விஸ்வ பாரதி பல்கலைக்கழகத்தால் வழங்கப்பட்ட தேசிகொட்டம் (1970)
- கௌரவ. டி.லிட். (1972) ரவீந்திர பாரதி பல்கலைக்கழகம்
- கௌரவ டி.லிட். (1976, இறப்புக்குப் பின்) பர்த்வான் பல்கலைக்கழகம்
# மரியோ கனாலி

**மரியோகனாலி** (Mario Canali) லாஸ்ஏஞ்சல்சில்பிறந்தஒருஓவியர். இவர் 1975 ஆம்ஆண்டுதன்னுடைய கலைப்பணியைத் தொடங்கினார். மின்னணு மற்றும் இலக்க முறைக் கலையைப்பயன்படுத்திஏராளமான ஓவியங்களைவரைந்துள்ளார்.
# மரியோ கனாலி

## வாழ்க்கை வரலாறு

1985 ஆம் ஆண்டு முதல் 1996 முடிய உள்ள ஆண்டுகளில், தன்னுடன் பணியாற்றுகின்ற பிளேவியா அல்மேன், சபின் ரெய்ப் மற்றும் ரிச்சர்டோ சினிகாக்லியா ஆகியோருடன் இவர் காரென்டி மேக்னெடிச்சே ஆய்வு மற்றும் மின்னணுவியல் கலைக்குழுவின் ஒரு பகுதியாக இருந்தார். இந்தக் குழுவினரால் உருவாக்கப்பட்ட கலைப்படைப்புகள் லாஸ் ஏஞ்சல்சில் உள்ள சிக்கிராப், லின்சில் உள்ள ஆர்சு எலக்ட்ரானிகா, மான்டே கார்லோவில் உள்ள இமேஜினா, உரோமில் உள்ள நாஸ்ட்ரோ டி அர்ஜெண்டோ போன்ற பன்னாட்டுக் கண்காட்சிகளில் பல கலந்து கொண்டு பல விருதுகளைப் பெற்றுள்ளன.  
1989 ஆம் ஆண்டில், கேனாலி பெராராவில் தனது முன்னோடியான மின்னணுவியல் கலைப்படைப்பிற்கு *இமேஜின் எலக்ட்ரானிகா* என்ற விருதினைப் பெற்றார். 1993 ஆம் ஆண்டில், மார்சில்லோ காம்பியோன் என்ற கணினி அறிவியலாளருடன் கூட்டுறவாகப் பணியாற்றும் போது சடோரி என்ற மாய உண்மைத் தோற்றமுடைய ஒரு கலைப்படைப்பினை அல்லது உணர்வுகளை வெளிப்படுத்தும் கலைப்படைப்பினை உருவாக்கினார்.
# வால்டர் பிராட்டன்

**வால்டர் அவுசர் பிராட்டன்** (*Walter Houser Brattain*, பெப்ரவரி 10, 1902 – அக்டோபர் 13, 1987) ஓர் அமெரிக்க இயற்பியலாளர் ஆவார். இவர் பெல் ஆய்வுகூடத்தில் ஜான் பார்டீன், வில்லியம் ஷாக்லி ஆகியோருடன் இணைந்து புள்ளித் தொடர்புத் திரிதடையத்தை 1947 திசம்பரில் கண்டுபிடித்தார். இக்கண்டுபிடிப்புக்காக இவர்கள் மூவருக்கும் 1956 ஆம் ஆன்டின் இயற்பியலுக்கான நோபல் பரிசு வழங்கப்பட்டது. பிராட்டன் தனது வாழ்க்கையின் பெரும்பகுதியை மேற்பரப்பு மின்னணு நிலைகளின் ஆய்வுகளுக்காக அர்ப்பணித்தார்.
# கி. துளசியா வாண்டையார்

**கிருஷ்ணசாமி துளசி அய்யாவாண்டையார்** (*Krishnasami Thulasiah Vandayar*, மே 11 1929 – மே 17 2021) ஒரு இந்தியா விடுதலைப் போராட்ட வீரர். இவர் தஞ்சாவூர் நாடாளுமன்ற உறுப்பினராகவும் 1991 முதல் 1996 வரை பணியாற்றியுள்ளார்.
# கி. துளசியா வாண்டையார்

## பிறப்பு

துளசி அய்யாவாண்டையார் தஞ்சாவூர் மாவட்டத்தில் உள்ள அம்மாப்பேட்டை அருகே உள்ள பூண்டி கிராமத்தில் கிருஷ்ணசாமி வாண்டையார் பொன்னம்மாள் தம்பதியருக்கு மகனாக 1929ஆம் ஆண்டு மே மாதம் 11ஆம் தேதி பிறந்தார்.
# கி. துளசியா வாண்டையார்

## கல்வி

வாண்டையார் தனது பள்ளிக் கல்வியினை ஏற்காட்டில் உள்ள மாண்ட்போர்டு பள்ளியிலும், உயர்கல்வியினைச் சென்னை லயோலா கல்லூரியிலும் கற்றார். தமிழோடு ஆங்கிலம், சமசுகிருதத்திலும் புலமைப்பெற்றிருந்தார். இவர் 'இன்ப வாழ்வு,' 'மனோரஞ்சிதம், குரல் கொடுக்கும் வானம்பாடி, பயணங்கள் தொடரும், செல்வச்சீமை ஐரோப்பா, ராக பாவம், வழிபாடு' மற்றும் ஆங்கிலத்தில், 'ஏ மெலோடியஸ் ஹார்மனி (A Melodious Harmony)' உள்ளிட்ட பல பனுவல்களை எழுதியுள்ளார்.
# கி. துளசியா வாண்டையார்

## திருமண வாழ்க்கை

வாண்டையார் உக்கடை அப்பாவு தேவரின் மகள் பத்மாவதியை கடந்த 1954ஆம் ஆண்டு மார்ச் 25ஆம் தேதி திருமணம் செய்துகொண்டார். இந்த தம்பதியருக்கு கிருஷ்ணசாமி வாண்டையார் என்ற மகனும் புவனேசுவரி என்ற மகளும் உள்ளனர்.
# கி. துளசியா வாண்டையார்

## அரசியல்

சமூக அக்கறை உள்ள இவர் இளமைக்காலம் முதலே இந்திய தேசிய காங்கிரசில் இணைத்துக்கொண்டு தீவிரமாக பணியாற்றி வந்தார். ஒன்றியத் தலைவர், தஞ்சை மாவட்ட இளைஞர் காங்கிரசு தலைவர், மாவட்ட காங்கிரசு தலைவர் உள்ளிட்ட பதவிகளை வகித்த இவர் 1991லிருந்து 1996 வரை தஞ்சாவூர் மக்களவை உறுப்பினராக இருந்தார்.
# கி. துளசியா வாண்டையார்

## கல்வி நிறுவனம்

தஞ்சாவூர் மாவட்டத்தில் மிகவும் பழமையான அ. வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வந்தார்.
# கி. துளசியா வாண்டையார்

## இறப்பு

வாண்டையார் வயது மூப்பு காரணமாக தன் 93வது வயதில், 2021ஆம் ஆண்டு மே 17 அன்று சென்னையில் காலமானார்.
# தாவரங்களின் உயிரியல் வகைப்பாடு

. இது தொன்மையான மூலிகைகள் பற்றிய தகவல்களுடன் டையஸ்கோரடீஸ் என்பவரால் கி.பி. 50 முதல் 70 க்குள்ளாக எழுதப்பட்ட புத்தகம்]]
**தாவரங்களின் உயிரியல் வகைபாடு** என்பது பண்டைய கிரேக்க அறிஞர்கள் முதல் நவீன பரிணாம உயிரியலாளர்கள் வரை துறை அறிஞர்களால் கூறப்பட்டுள்ள தாவரங்களின் உயிரியல் வகைப்பாடாகும். பரிணாமக் கோட்பாட்டின் வருகை வரை , கிட்டத்தட்ட அனைத்து வகைப்பாடுகளும் அனைத்து உயிர்களின் சங்கிலி படிநிலை கட்டமைப்பை அடிப்படையாகக் கொண்டு இயற்கை அறிவியல் மற்றும்இயற்கை இறையியல் மூலமாகவே தாவரங்களின்வகைபாடு மற்றும் அதற்கான விளக்கங்கள் அமைக்கப்பட்டன. 18 மற்றும் 19 ஆம் நூற்றாண்டுகளில் தாவரவியலின் தொழில்முறைமயமாக்கல், முழுமையான வகைப்பாடு முறைகளை நோக்கிய மாற்றத்தைக் கொண்டு, தற்போது பரிணாமக் கோட்பாட்டினை அடிப்படையாகக் கொண்டுள்ளது.
# தாவரங்களின் உயிரியல் வகைப்பாடு

## வரலாறு

பண்டைய கிரேக்கத்தில் அரிஸ்டாட்டிலின் மாணவராகவும், பெரிபேடிடிக் தத்துவத்தை பின்பற்றியவருமான, தியோபிராசுடசு(கிமு 372-287), தாவரங்கள் பற்றிய அவரது ஆரம்பகால ஆய்வுக் கட்டுரையான ஹிஸ்டோரியா பிளாண்டாரம்(தாவரங்களின் வரலாறு) என்பதில், 500 க்கும் மேற்பட்ட தாவர இனங்களின் பெயர்களை பட்டியலிட்டுள்ளார்.  
பெடானியஸ் டியோஸ்கோரைடுசுவின் *டி மெட்டீரியா மெடிகா* தாவரங்களை முக்கியமாக அவற்றின் மருத்துவ விளைவுகளால் வகைப்படுத்தும் தாவர விளக்கங்களின் (ஐநூறுக்கும் மேற்பட்ட) முக்கியமான ஆரம்ப தொகுப்பாகும், பைசண்டைன் பேரரசர் கான்ஸ்டன்டைன் VII, 9 ஆம் நூற்றாண்டில் குர்துபாவை ஆண்ட உமையாத் கலிஃப் அப்துல்-ரஹ்மான் III க்கு இநத் மருத்துவ நூலின் நகலை அனுப்பி இப்புத்தகத்தை அரபு மொழியில் மொழிபெயர்க்க நிக்கோலஸ் என்ற துறவியையும் அனுப்பியுள்ளார். இது வெளியிடப்பட்டதிலிருந்து 16 ஆம் நூற்றாண்டு வரை பயன்பாட்டில் இருந்தது, இடைக்காலம் முழுவதும் மூலிகை நூல் என்று அறியப்பட்ட இந்நூல் முக்கியமானதாக இருந்துள்ளது.  
அபு எல்-கைர் உள்பட பல்வேறு தாவரவியல் அறிஞர்களால் 11 மற்றும் 13 ஆம் நூற்றாண்டுகளுக்கு இடையில் எழுதப்பட்ட **ஆண்டலூசி தாவரவியல் உரை** என்பது நவீன அறிஞர்களால் அறியப்பட்ட மிகவும் முழுமையான தாவர உருவவியல் மற்றும் காலநிலை மாறுபாடுகள் பற்றிய விரிவான விளக்கங்களைக் கொண்ட உரையாகும்.  
லின்னேயஸ் எழுதிய ஸ்பீசீஸ் பிளாண்டரம் (1753) என்ற புத்தகம் தாவர அமைப்புமுறையின் அறிவியலில் மகத்தான விளைவை ஏற்ப்படுத்தியது. இது ஐரோப்பாவில் அப்போது அறியப்பட்ட தாவர இனங்களின் முழுமையான பட்டியலை தொகுத்து, அத்தாவரங்களின் ஆண் மற்றும் பெண் பாலின உறுப்புகளின் எண்ணிக்கை மற்றும் அமைப்பைப் பயன்படுத்தி எளிதாக அடையாளம் காணும் நோக்கத்திற்காக வரிசைப்படுத்தப்பட்டது. மேலும் முதன்முதலில் தாவங்களை இருசொற் பெயரீட்டு அழைக்கும் முறையைப் பயன்படுத்தி வகைப்படுத்தப்பட்டது.  
தற்போது, தாவரவியலில் அடைமொழிகளின் கடுமையான பயன்பாடு , சர்வதேச குறியீடுகளால் கட்டுப்படுத்தப்பட்டாலும், நடைமுறைக்கு மாறானதாகவும் காலாவதியானதாகவும் கருதப்படுகிறது. இனங்கள் பற்றிய பல்வேறு கருத்துக்கள் , அடிப்படை வகைப்பாடு, அலகு, மற்றும் பெரும்பாலும் அகநிலை உள்ளுணர்வுக்கு உட்பட்டதால், இதை முழுமையாக வரையறுக்க முடியாமல் மரபணுக் குறியீட்டை உள்ளடக்கிய மூலக்கூறுகளின் ஒற்றுமை அடிப்படையில் வரிசைப்படுத்தி வருகின்றனர்.
# எஸ். முருகேசன்

**எஸ். முருகேசன்** ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1998 மற்றும் 1999 தேர்தல்களில்அண்ணா திராவிட முன்னேற்றக் கழக வேட்பாளராக, தென்காசி தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார். இவரது மனைவி வசந்தியும் தென்காசி நாடாளுமன்ற உறுப்பினராக இருந்துள்ளார்.
# மார்க் லெத்தெரென்

**மார்க்கு வின்சென்ட் லெத்தெரென்** (Mark Vincent Letheren) (பிறப்பு 6 பெப்ரவரி 1971) ஒரு ஆங்கில நடிகர் ஆவார். இவர் இதழியலாளர் சைமன் கிட்சனின் பாத்திரத்தை ஏற்று ஐ தொலைக்காட்சி அலைவரிசையில் "தி பில்" என்ற நாடகத்தில் நடித்தமைக்காகவும் பிபிசி ஒன் தொலைக்காட்சி அலைவரிசையில் பென் ஆர்டிங்காக *கேசுவாலிட்டி* என்ற நாடகத்தொடரில் நடித்தமைக்காகவும் *வைர் இன் தி பிளட்* என்ற நாடகத்தில் *டிஎஸ் கெவின் ஜெப்ரீசு* பாத்திரத்தில் நடித்தமைக்காகவும் நன்கு பிரபலமானவர் ஆவார்.
# மார்க் லெத்தெரென்

## தொடக்க கால வாழ்க்கை

இவர் எஸ்ஸெக்சில் செல்ம்சுபோர்டில் பிறந்தார். இவர் ஆர்டிங்லி கல்லூரி மற்றும் கில்டுஹால் இசை மற்றும் நாடகப்பள்ளியில் பயின்றுள்ளார்.
# பி. சௌந்தரபாண்டியன்

**பெ. செளந்தரபாண்டியன்** ஓர்இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடைபெற்றதமிழ்நாடு சட்டமன்றதேர்தலில், கிருஷ்ணராயபுரம் தொகுதியிலிருந்து, திராவிட முன்னேற்றக் கழக வேட்பாளராகவும், அதன் பின்னர் 1977 ஆம் ஆண்டு நடைபெற்ற சட்டமன்றத் தேர்தலில், அண்ணா திராவிட முன்னேற்ற கழக வேட்பாளராகவும், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# க. மலைச்சாமி

**கருப்பையா தேவர் மலைச்சாமி** (1936/1937 - 6, நவம்பர், 2024) என்பவர் ஓர் முன்னாள் இந்திய ஆட்சிப் பணி அதிகாரியும், அரசியல்வாதியும், முன்னாள் நாடாளுமன்ற உறுப்பினரும் ஆவார்.  
பிரித்தானிய இந்தியாவின், சென்னை மாகாணத்தின், பழைய இராமநாதபுரம் மாவட்டத்தில் (இன்றைய சிவகங்கை மாவட்டம்) மலைச்சாமி பிறந்தார். 1978 ஆம் ஆண்டு இந்திய ஆட்சிப் பணி அதிகாரியானார். பின்னர் தமிழகத்தின் வேளாண் துறை இணை இயக்குநராக தனது பணியை தொடங்கினார். அதன் பின்னர், கோவை மாவட்ட ஆட்சியர், மதுரை மாநகராட்சி ஆணையர், தமிழ்நாடு உணவுப்பொருள் வழங்கல் துறை மேலாண் இயக்குநர், வேளாண் துறை இயக்குநர், சென்னை மாநகராட்சி ஆணையர், எழுதுபொருள் மற்றும் அச்சுத்துறை இயக்குநர், கைத்தறி மற்றும் துணி நூல் துறை இயக்குநர், தொழிலாளர் துறை ஆணையர், பொதுவிநியோகத்துறை ஆணையர், கூட்டுறவுத்துறை செயலர், உள்துறை செயலர், மாநில தேர்தல் ஆணையர் போன்ற பொறுப்புகளை வகித்தார்.
# க. மலைச்சாமி

## அரசியல்வாழ்வு

பணியிலிருந்து ஓய்வுபெற்ற பிறகு, அதிமுகவில் இணைந்தார். 1999ல் நடைபெற்ற நாடாளுமன்றத் தேர்தலில் ராமநாதபுரம் தொகுதியில் அக்கட்சி சார்பில் போட்டியிட்டார். தன்னை எதிர்த்துப் போட்டியிட்ட தி.மு.கவின் பவானி ராஜேந்திரனைவிட சுமார் ஆறாயிரத்து அறுநூறு வாக்குகள் அதிகம் பெற்று வெற்றிபெற்றார். பிறகு, 2004ஆம் ஆண்டிலிருந்து 2010ஆம் ஆண்டுவரை அக்கட்சியின் சார்பில் மாநிலங்களவைக்கு உறுப்பினராகவும் இருந்தார். இவர் 2014 ஆம் ஆண்டு மே மாதம் 15 ம் தேதி அதிமுகவிலிருந்து அதன் பொதுச்செயலாளரான ஜெயலலிதாவால் நீக்கப்பட்டார்.
# க. மலைச்சாமி

## இறப்பு

சென்னையில் வசித்துவந்த இவர் மூப்பின் காரணமாக தன் 87வது வயதில் இறந்தார்.
# சம்மு காசுமீரில் இந்தியப் பொதுத் தேர்தல், 2009

**2009 இந்திய பொதுத் தேர்தல் சம்மு மற்றும் காசுமீரில்** 15 வது மக்களவைக்கான 6 இடங்களுக்கு நடைபெற்றது. ஜம்மு காஷ்மீர் தேசிய மாநாட்டு கட்சி 3 இடங்களில் வெற்றி பெற்றது. இந்திய தேசிய காங்கிரசு 2 மற்றும் சுயேச்சை வேட்பாளரான ஹசன் கான் ஓர் இடத்திலும் வெற்றி பெற்றனர்.
# சம்மு காசுமீரில் இந்தியப் பொதுத் தேர்தல், 2009

## முடிவுகள்

### கட்சி வாரியாக முடிவுகள்

| ஜம்மு & காஷ்மீர் தேசிய மாநாடு | 3 |  |
| --- | --- | --- |
| காங்கிரஸ் | 2 |  |
| சுயேச்சைகள் | 1 |  |
| மொத்தம் | 6 | } |
# சம்மு காசுமீரில் இந்தியப் பொதுத் தேர்தல், 2009

## முடிவுகள்

### வெற்றி பெற்றவர்கள்

| 1 | பரமுல்லா | சரீஃப் உத் தின் சரீக் | ஜம்மு & காஷ்மீர் தேசிய மாநாடு |  |
| --- | --- | --- | --- | --- |
| 2 | ஸ்ரீநகர் | பரூக் அப்துல்லா | ஜம்மு & காஷ்மீர் தேசிய மாநாடு |  |
| 3 | அனந்த்நாக் | மிர்சா மெகபூபா பெக் | ஜம்மு & காஷ்மீர் தேசிய மாநாடு |  |
| 4 | லடாக் | ஹசன் கான் | சுயாதீன |  |
| 5 | ஷில்லாங் | Ch. லால் சிங் | இந்திய தேசிய காங்கிரஸ் |  |
| 6 | ஜம்மு | மதன் லால் சர்மா | இந்திய தேசிய காங்கிரஸ் | } |
# பழனியப்ப கவுண்டர் குமாரசாமி

**பழனியப்ப கவுண்டர் குமாரசாமி** என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட இந்திய நாடாளுமன்ற முன்னாள் உறுப்பினரும் ஆவார். இவர் அண்ணா திராவிட முன்னேற்றக் கழக வேட்பாளராக 1992 ல் நடந்த தேர்தல் மற்றும்1999 தேர்தலிலும் பழனி மக்களவைத் தொகுதியில் இருந்து இருந்து மக்களவைக்கு தேர்ந்தெடுக்கப்பட்டார்.
# விக்கிப்பீடியா:தேவைப்படும் கட்டுரைகள்/இயற்பியல்
# மாஸ்டர் மதன்

**எம். மாஸ்டர் மதன்** என்பவர் பாரதீய ஜனதா கட்சியைச் சேர்ந்த ஒரு அரசியல்வாதி மற்றும் படுகர் இனத்தைச் சேர்ந்த ஒரு தலைவர் ஆவார். இவர் 1998 இல் இருந்து 1999 வரையும், 1999 இல் இருந்து 2004 வரையும், இரண்டு முறை மக்களவை உறுப்பினராக பாஜகவின் சார்பில் தேர்ந்தெடுக்கப்பட்டார்.
# மாஸ்டர் மதன்

## மறைவு

மாஸ்டர் மதன் தனது 92வது அகவையில் வயது முதிர்வின் காரணமாக கோயம்புத்தூரில் மறைந்தார்.
# செஞ்சி என். இராமச்சந்திரன்

**செஞ்சி ந. இராமச்சந்திரன்** (*Gingee N. Ramachandran*) (பிறப்பு: சூன் 3, 1944) ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் தமிழ்நாடு சட்டப் பேரவை உறுப்பினராகவும் இருந்துள்ளார்.
# செஞ்சி என். இராமச்சந்திரன்

## வாழ்க்கை வரலாறு

செஞ்சி இராமச்சந்திரன் விழுப்புரம் மாவட்டம் செஞ்சி வட்டம் அவியூர் கிராமத்தைச் சேர்ந்தவர். இவர் இளங்கலை பட்டத்தினை சென்னை பச்சையப்பன் கல்லூரியிலும், சட்டப்படிப்பினை சென்னை சட்டக் கல்லூரியிலும் பயின்றார். இவருக்கு ஒரு மகன் உள்ளார்.
# செஞ்சி என். இராமச்சந்திரன்

## அரசியல்

1965 இந்தி எதிர்ப்பு போராட்டக்காலத்தில், தமிழ்த்தேசியத்தந்தை பெருஞ்சித்திரனார் நடத்திவந்த தென்மொழி இதன் மூலமாக உணர்வேற்றப்பட்ட இராமச்சந்திரன் இந்தி எதிர்ப்பு போராட்டத்தில் கணேசமூர்த்தி உள்ளிட்ட நண்பர்களோடு சிறப்பாக களமாடினார். தமிழக சட்டப் பேரவைக்கு 1977, 1980, மற்றும் 1989ஆம் ஆண்டுகளில் நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றுள்ளார். பின்னர் வைகோ திமுகவிலிருந்து விலகிய போது இவரும் திமுகவிலிருந்து விலகினார்.
இவர் 14 வது மக்களவை உறுப்பினராகவும், இந்திய அரசின் நிதி அமைச்சராகவும் இருந்துள்ளார். இவர் தமிழ்நாட்டின், வந்தவாசி தொகுதியிலிருந்து, இந்திய நாடாளுமன்றத்திற்கு மறுமலர்ச்சி திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார். இவர் மறுமலர்ச்சி திராவிட முன்னேற்ற கழகம் (MDMK) அரசியல் கட்சியில் உறுப்பினராக உள்ளார். திசம்பர் மாதம் 6 ஆம் தேதி, மறுமலா்ச்சி திராவிட முன்னேற்றக் கழகத்தின் பொதுச் செயலாளரான வைகோகட்சியின் செயல் தலைவரானஎல். கணேசன் மற்றும் துணை பொதுச் செயலாளர் செஞ்சி என். இராமச்சந்திரன் ஆகியோரை கட்சிக்கு எதிரான நடவடிக்கைகளில் ஈடுபட்டதற்காக, அனைத்து பதவி மற்றும்பொறுப்பிலிருந்து தற்காலிகமாக நீக்கப்பட்டனர். பின்னர் 2014ஆம் ஆண்டு செ. செயலலிதா முன்னிலையில் அனைத்திந்திய அண்ணா திராவிட முன்னேற்றக் கழகத்தில் இணைந்தார்.
# மா. மணிமாறன்

**மா. மணிமாறன்** (மாணிக்கம் மணிமாறன்) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1984 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், நன்னிலம் தொகுதியிலிருந்து திராவிட முன்னேற்ற கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.
# கே. ஆர். சம்பந்தம்

**கிடங்கல் இராமசாமி சம்பந்தம்** (K.R. Sambandam) பரவலாக கே. ஆர். சம்பந்தம் என அறியப்படும் இவர் தமிழக அரசியல்வாதி ஆவார். இவர் இந்திய தேசிய காங்கிரசு சார்பாக நாடாளுமன்ற உறுப்பினராகத் தேர்வானார். மயிலாடுதுறை, செம்பனர்கோவிலில் உள்ளசம்பந்தம் உயர்நிலைப்பள்ளியின் நிறுவனா்ஆவார்.  
இந்திய தேசிய காங்கிரசு கட்சியினைச் சார்ந்த இவர், 1952, 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தல்களில் பொறையாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெ. தி. தாணு பிள்ளை

**பெ. தி. தாணு பிள்ளை** (*P. T. Thanu Pillai*), இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 மற்றும் 1957 தேர்தல்களில் இந்திய தேசிய காங்கிரசு வேட்பாளராக திருநெல்வேலி தொகுதியிலிருந்து இந்திய நாடாளுமன்றத்திற்கு தேர்ந்தெடுக்கப்பட்டார்.
# கே. ஆனந்த நம்பியார்

**கே. ஆனந்த நம்பியார்** (1918 - 11 அக்டோபர் 1991) என்பவர் ஒரு இந்திய அரசியல்வாதி ஆவார். இவர் இந்திய கம்யூனிஸ்ட் கட்சியைச் சேர்ந்த அரசியல்வாதி ஆவார். இவர் மயிலாடுதுறை மற்றும் திருச்சிராப்பள்ளி தொகுதியிலிருந்து மக்களவை உறுப்பினராக பணியாற்றினார்
# கே. ஆனந்த நம்பியார்

## அரசியல்

1946 ஆம் ஆண்டில், நம்பியாா் மெட்ராஸ் சட்டமன்றத் தேர்தலுக்கு இந்திய கம்யூனிஸ்ட் கட்சியின் வேட்பாளராக தேர்ந்தெடுக்கப்பட்டார். 1946 முதல் 1951 வரை இவர் சட்டமன்ற உறுப்பினராக பணியாற்றினார். 1951 முதல் 1957 வரை மயிலாடுதுறை அல்லது மாயூராம் மக்களவைத் தொகுதியிலிருந்தும், 1962 முதல் 1971 வரை திருச்சிராப்பள்ளி மக்களவைத் தொகுதியிலிருந்தும் உறுப்பினராக தேர்ந்தெடுகபட்டு பணியாற்றினார்.
# கே. ஆனந்த நம்பியார்

## இறப்பு

நம்பியார் மாரடைப்பால் 1991 அக்டோபர் 11 இல் திருச்சிராப்பள்ளியில் இறந்தார்.
# கே. ஆனந்த நம்பியார்

## ஆதாரங்கள்

- Obituary Reference in Parliament of India website
# ஆர். ராமநாதன் செட்டியார்

ராமசாமி ராமநாதன் செட்டியார் (30 செப்டம்பர் 1913 - 12 டிசம்பர் 1995) இந்திய தொழிலதிபர், அரசியல்வாதியும் ஆவார். இவர் இந்திய நாடாளுமன்றத்தின் மக்களவையின் உறுப்பினராகவும், சென்னை மாநகராட்சி மன்றத் தலைவராகவும் பணியாற்றினார்.
# ஆர். ராமநாதன் செட்டியார்

## இளமைவாழ்க்கை

ராமநாதன் செட்டியார் 1913 ஆம் ஆண்டு செப்டம்பர் 30 ஆம் நாள் திருவண்ணாமலை திவான் பகதூர் ராமசாமி செட்டியாருக்கு பிறந்தார். ராமசாமி செட்டியாாின் மூத்த சகோதரா் அண்ணாமலை செட்டியார் ஆவார்.
# ஆர். ராமநாதன் செட்டியார்

## அரசியல்

ராமநாதன் செட்டியார் இந்திய தேசிய காங்கிரசில் உறுப்பினராக இருந்தார் மற்றும் இந்திய சுதந்திர இயக்கத்தில் ஒரு முக்கிய பங்கை வகித்தாா்.அவர் 1948 முதல் 1952 வரை சென்னை மாநகரில் ஒரு அவை உறுப்பினராக பணியாற்றினார். 1950 இல், ராமநாத செட்டியார் சென்னை மாநகராட்சி மன்றத் தலைவராக தேர்ந்தெடுக்கப்பட்டு, ஓராண்டு பணியாற்றினார்.1957 ஆம் ஆண்டு நடைபெற்ற நாடாளுமன்றத் தேர்தலில், புதுக்கோட்டை மக்களவை தொகுதியில் இந்திய பாராளுமன்றத்திற்கு ராமநாதன் செட்டியார் தேர்ந்தெடுக்கப்பட்டார். 1962-1967 காலகட்டங்களில் கரூர் தொகுதியிலிருந்து மீண்டும் தேர்ந்தெடுக்கப்பட்டார்.
# ஆர். ராமநாதன் செட்டியார்

## பதவிகள்

ரிசர்வ் வங்கியின் முதல் இயக்குநராக ராமநாதன் செட்டியார் இருந்தார். இந்திய வணிக மற்றும் தொழிலகக் கழகங்களின் கூட்டமைப்புக் குழுவின் உறுப்பினராகவும், இந்திய கைவினை அபிவிருத்திக் கழகத்தின் தலைவராகவும் பணியாற்றினார்.
# ஆர். ராமநாதன் செட்டியார்

## இறப்பு

ராமநாத செட்டியார் 1995 ஆம் ஆண்டு டிசம்பர் 12 ஆம் தேதி 82 வயதில் இறந்தார். சென்னை ராஜா அண்ணாமலைபுரத்தில் உள்ள சென்னை மாநகராட்சி மன்றத் தலைவர் ராமநாதன் மண்டபம் அவருக்கு பெயரிடப்பட்டுள்ளது.
# கொச்சி அரசு விவரச்சுவடி

**கொச்சி அரசு விவரச்சுவடி** (*Cochin State Manual*) என்பது 1911 ஆம் ஆண்டில் வெளியான ஒரு விவரச்சுவடி ஆகும். இது அப்போதைய கொச்சி சுதேச அரசின் வெளியீடாக வெளியானது ஆகும். இந்த நூல் இந்த சமஸ்தானத்தின் சமூக, பொருளாதார மற்றும் வரலாற்றை விவரிப்பதாக அமைந்திருந்தது. கொச்சி தேவசத்தின் செயலாளராக இருந்த சி. அச்சுத மேனன் (1862-1937) இந்த விவரச்சுவடியைத் தொகுத்தார். இக்கையேடு பிரித்தானிய இராச்சியத்தின் மாவட்ட விவரச்சுவடிகளுடன் நெருக்கமான ஒற்றுமையைக் கொண்டிருந்தது.
# எம். அப்துல் காதர்

**எம். எஸ். அப்துல் காதர்** (M. Abdul Kader) (1932 - 2009) முதலில் திராவிட முன்னேற்றக் கழகத்திலும் பின்னர் அனைத்திந்திய அண்ணா திராவிட முன்னேற்றக் கழகத்திலும் இருந்த இந்திய அரசியல்வாதி ஆவார். அவர் சென்னை மேயராகவும் மற்றும்நாடாளுமன்ற உறுப்பினராகவும் பணியாற்றியுள்ளார்.
# எம். அப்துல் காதர்

## அரசியல் வாழ்க்கை

திசம்பர் 1959 இல் சென்னை மாநகராட்சியில் பெரும்பான்மை இடங்களை திராவிட முன்னேற்றக் கழகம் வென்றபோது, காதர் மேயராக தேர்ந்தெடுக்கப்பட்டார். 1972 ஆம் ஆண்டில், மாநிலங்களவைக்குத் தேர்ந்தெடுக்கப்பட்டார்.பின்னர் அனைத்திந்திய அண்ணா திராவிட முன்னேற்றக் கழகத்தில் சேர்ந்தார்.
# எம். அப்துல் காதர்

## இறப்பு

அக்டோபர் 3, 2009 அன்று, எம். எஸ். அப்துல் காதர் நோய்வாய்ப்பட்டு இறந்தார்.
# எம். பழனியாண்டி

**மருதையா பழனியாண்டி** (*Maruthaiya Palaniyandi*) (10 திசம்பர் 1918 - 9 மார்ச் 2005) ஒரு இந்திய அரசியல்வாதியாக மற்றும் தொழிற்சங்கத் தலைவராக இருந்தார். அவர் இந்திய தேசிய காங்கிரசில் உறுப்பினராகவும் பின்னர் தமிழ் மாநில காங்கிரசு கட்சியில் உறுப்பினராகவும் இருந்தார்.
# எம். பழனியாண்டி

## சொந்தவாழ்க்கை

பழனியாண்டி 1918ஆம் ஆண்டு திசம்பர் 10ஆம் நாள் பிறந்தார். திருமதி எம். புனிதவள்ளியை மணந்தார். இத்தம்பதியருக்கு மூன்று மகன்களும் ஒரு மகளும் உண்டு.
# எம். பழனியாண்டி

## அரசியல்

பழனியாண்டி பத்தாம் வகுப்பு படிப்பை முடித்த பின், அரசியலில் நுழைந்து தொழிற்சங்கத் தலைவரானார். 1952ஆம் ஆண்டு லால்குடியிலிருந்து சென்னை மாகாண சட்டமன்றத்திற்குத் உறுப்பினராகத் தேர்ந்தெடுக்கப்பட்டார். 1952 ஆம் ஆண்டு மற்றும் 1957ஆம் ஆண்டு இந்திய நாடாளுமன்ற மக்களவை தேர்தலில் பெரம்பலூர் மக்களவைக்கு தேர்ந்தெடுக்கப்பட்டார். பழனியாண்டி 1957 முதல் 1962 வரை மக்களவையில் உறுப்பினராக இருந்தார்.1986 முதல் 1992 வரை இவர் மாநிலங்களவை உறுப்பினராக இருந்தார். 1983 முதல் 1988 வரை இந்திய தேசிய காங்கிரசின் தமிழக குழுவின் தலைவர் ஆவார். 1996-ல் தமிழ் மாநில காங்கிரசில் ஜி. கே. மூப்பனாருடன் இணைந்தாா்.
# எம். பழனியாண்டி

## இறப்பு

2005 ஆம் ஆண்டு மார்ச் 9 ஆம் நாள் திருச்சியில் இறந்தார்.,
# காந்தி, வாள் இல்லாத வீரா்

**காந்தி, வாள் இல்லாமல் ஒரு வீரா் ** (*Gandhi, Fighter Without a Sword*) என்பது குழந்தைகளுக்காக ஜீனெட் ஈடனால் எழுதப்பட்டமோகன்தாஸ் கரம்சந்த் காந்தியின் வாழ்க்கை வரலாறு ஆகும். இதற்கான விளக்கப்படங்கள் ரால்ப் ரேவால் வரையப்பட்டன. முதன்முதலில்1950 ஆம் ஆண்டில் வெளியான இந்த வாழ்க்கை வரலாற்று நூல் 1951 ஆம் ஆண்டில் 'நியூபெரி ஹானர்' விருதினைப் பெற்றது.
# 1995 வேலூர் கோட்டை சிறை தகர்ப்பு

**1995 வேலூர் கோட்டை சிறை தகர்ப்பு** என்பது 1995 ஆகத்து 15 அன்று தமிழ்நாட்டின் வேலூர்க் கோட்டையில் உள்ள மத்திய சிறைச்சாலையில் 153 அடி நீள (47 மீட்டர்) சுரங்கப் பாதையை தோண்டி 43 விடுதலைப்புலிகைதிகள் தப்பிய நிகழ்வு ஆகும். இவ்வாறு தப்பியோடிய விடுதலைப் புலி கைதிகளில் 21 பேர் சில வாரங்களில் மீண்டும் கைது செய்யப்பட்டனர்.
# 1995 வேலூர் கோட்டை சிறை தகர்ப்பு

## பரவலர் பண்பாட்டில்

இச்சிறைத் தகர்ப்பை அடிப்படையாக கொண்டு 2025 ஆம் ஆண்டு பிரீடம் என்ற தமிழ்த் திரைப்படம் எடுக்கப்பட்டது.
# கே. பார்த்தசாரதி

**கே. பார்த்தசாரதி** (*K. Parthasarathy*) இந்தியாவைச் சேர்ந்த ஒரு துடுப்பாட்ட நடுவர் ஆவார். 1943 ஆம் ஆண்டு திசம்பர் மாதம் ஒன்பதாம் நாளன்று இவர் பிறந்தார். 1994 முதல் 1998 வரையிலான காலத்தில் இரண்டு ஐந்துநாள் போட்டிகளிலும் 1993 மற்றும் 2002 ஆம் ஆண்டுகளுக்கு இடையில் பத்து ஒருநாள் போட்டிகளிலும் இவர் விளையாடியுள்ளார்.
# பி. ஏ. சாமிநாதன்

**பி. ஏ. சாமிநாதன்** ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடந்த மக்களவைத் தேர்தலில், கோபிச்செட்டிப்பாளையம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு லோக் சபாவுக்குத் தேர்ந்தெடுக்கப்பட்டார்.
# சு. சேவியர்

**சு. சேவியர்** (*S. Xavier*)(15 ஏப்ரல் 1920 - 6 திசம்பர் 2009) என்பவர் இந்தியாவில் தமிழ்நாடு மாநிலத்தைச் சேர்ந்த ஒரு வழக்கறிஞரும், தொழிற்சங்க தலைவரும், சுதந்திராக் கட்சியின் அரசியல்வாதியும் ஆவார். இவர் 1967 முதல் 1971 வரை திருநெல்வேலி மக்களவைத் தொகுதியின் மக்களவை உறுப்பினராகவும் இருந்தார். சேவியர் திசம்பர் 6, 2009 அன்று காலமானார்.
# சு. சேவியர்

## இளமை

சேவியர் 1920ஆம் ஆண்டில் திருநெல்வேலியில் தலித் குடும்பம் ஒன்றில் பிறந்தார். 1941-ல் பாளையங்கோட்டை தூய சவேரியார் கல்லூரியில் பட்டம் பெற்று அதே ஆண்டில் அரசாங்கப் பணியில் சேர்ந்தார். 1952-ல் சென்னை சட்டக் கல்லூரியில் பயின்று வழக்கறிஞர் பட்டம் பெற்றார். 1953 முதல் வழக்கறிஞராகப் பயிற்சி பெற்றார். சென்னை மாகாணத்தில் பல்வேறு தொழிற்சங்கங்கள் மற்றும் தொழிலாள அமைப்புக்களை சேவியர் வழிநடத்தினாா்.
# சு. சேவியர்

## அரசியல்

1959ஆம் ஆண்டு சக்ரவர்த்தி இராசகோபாலாச்சாரி நிறுவிய சுதந்திராக் கட்சியில் சேவியர் ஆர்வத்துடன் இணைந்து செயல்பட்டாா். 1967ஆம் ஆண்டு நடைபெற்ற இந்திய நாடாளுமன்ற பொதுத்தேர்தலில் திருநெல்வேலி மக்களவைத் தொகுதியில் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார்.
# மா. மீனாட்சிசுந்தரம்

**மா. மீனாட்சிசுந்தரம்** (M. Meenakshi Sundaram, இறப்பு: 21 செப்டம்பர், 2020) ஓர் இந்திய அரசியல்வாதியும், தமிழகத்தின் சட்டமன்ற முன்னாள் உறுப்பினரும் ஆவார். இவர் 1971, 1977 மற்றும் 1984 தேர்தல்களில் வேதாரண்யம் சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மங்காராம் உதராம் மல்கானி

**மங்காராம் உதராம் மல்கானி** (*Mangharam Udharam Malkani*, டிசம்பர் 24, 1896 - டிசம்பர் 1, 1980) ஒரு புகழ்பெற்ற சிந்தி அறிஞர், விமர்சகர், எழுத்தாளர், எழுத்தாளர், இலக்கிய வரலாற்றாசிரியர் மற்றும் பேராசிரியர் ஆவார். நவீன சிந்தி நாடகங்களின் முன்னோடியாக இருந்தார். "சிந்தி இலக்கியத்தின் கிராண்ட் ஓல்ட் மேன்" என்று அறியப்பட்டார்.
# மங்காராம் உதராம் மல்கானி

## ஆரம்ப வாழ்க்கை மற்றும் கல்வி

மால்கனி 1896 ஆம் ஆண்டு டிசம்பர் 24 அன்று ஹைதராபாத்தில் ஸ்ரீ உதவாடா மல்கானியின் நில உரிமையாளர் குடும்பத்தில் பிறந்தார். 1956 ஆம் ஆண்டில் புது தில்லி ஆசிய எழுத்தாளர்கள் மாநாட்டிற்கு சிந்தி எழுத்தாளர்களின் குழுவினரை பேராசிரியர் மல்கானி தலைமை தாங்கினார்.
# மங்காராம் உதராம் மல்கானி

## தொழில்

கராச்சி டி.ஜே. சிந்து கல்லூரியில் சேர்ந்தார். சிந்தி சாஹித் மண்டலின் தலைவர் (சிந்தி இலக்கியச் சங்கம்). இந்திய துணைக் கண்டத்தின் பிரிவினைக்குப் பிறகு அவர் இந்தியாவுக்கு குடிபெயர்ந்தார், அங்கு அவர் மும்பை ஜெய் ஹிந்த் கல்லூரியில் சேர்ந்தார்.  
22 க்கும் மேற்பட்ட புத்தகங்களை எழுதினார். சிந்து நசர் ஜி டேரிக் (சிண்டி புரோஸ் வரலாறு) எழுதியுள்ளார், அதில் அவர் 1969 இல் சாகித்திய அகாதமி விருது பெற்றார்.  
அவர் சிந்தி ஆதிபி சங்கத்தை நிறுவினார்.
# மங்காராம் உதராம் மல்கானி

## இறப்பு

1980 டிசம்பர் 1 இல் அவர் இறந்தார்.
# சி. சிங்காரவடிவேல்

**சி. சிங்காரவடிவேல்** (7 மார்ச், 1937 - 31 சனவரி 2022) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1984 மற்றும் 1989 ஆகிய ஆண்டுகளில் நடந்த மக்களவைத் தேர்தல்களில், தஞ்சாவூர் தொகுதியிலிருந்து, இந்திய தேசிய காங்கிரசு வேட்பாளராக,லோக் சபாவுக்கு தேர்ந்தெடுக்கப்பட்டார்.  
இவர் திருவாரூர் மாவட்டத்தில் உள்ள மன்னார்குடி வட்டாரத்தில் எடமேலையூர் கிராமத்தில் எஸ்.கே. சிவானந்தம் சாளுவர் அவர்களுக்கு மகனாக 1937 மார்ச் 17 இல் பிறந்தார். தமிழக அரசு 2012 ஆம் ஆண்டு பெருந்தலைவர் காமராஜர் விருது வழங்கி கௌரவித்தது.
# சி. சிங்காரவடிவேல்

## இறப்பு

கொரோனா தொற்றால் பாதிக்கப்பட்ட இவர், தஞ்சாவூர் தனியார் மருத்துவமனையில் சிகிச்சை பெற்று வந்த நிலையில் சிகிச்சை பலனின்றி, சனவரி 31, 2022 அன்று காலமானார்.
# வி. பி. சிங்காரவேலு

வி.பி. சிங்காரவேலு (3 மார்ச் 1959-7 டிசம்பர் 2011) ஒரு இந்திய அரசியல்வாதி ஆவார். அவர் திராவிட முன்னேற்றக் கழகம் (DMK) கட்சியின் வேட்பாளராக 1996 தேர்தல்களில் வால்பாறை உள்ள தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
சிங்காரவேலு மதுரை சட்டக்கல்லூரியில் அவருடைய கல்லூரி நாட்களில் திமுகவில் சேர்ந்தார். அவர் அங்கே சில நாட்களுக்கு உறுப்பினராக திமுக 1996 சட்டசபை தேர்தலில் தமிழ்நாடு முன் மீண்டும் இணைவதற்கான அப்போதைய கோயம்புத்தூர் மாவட்டத்தில் திமுக செயலாளர், பொங்கலூர் பழனிசாமி, ஏற்றுக்கொள்ளாவிட்டால் முன் அவ்விடத்திலேயே இருந்தது வைகோ ன் மறுமலர்ச்சி திராவிட முன்னேற்றக் கழகம், சேர கட்சியில் இருந்து விலகியது. பழனிசாமி வால்பாறை உள்ள தலித் சமூகத்தில் ஆதரவுடன் செயல்படும் ஒரு கவர்ந்திழுக்கும் தலைவர் போட்டோகிராபிங் கவனிக்கும்படி கருதினார்.  
சிங்காரவேலு ஒரு திமுக வேட்பாளராக 1996 தேர்தல்களில் வால்பாறை  தொகுதியில் வெற்றிபெ. தொகுதியில் தாழ்த்தப்பட்ட வேட்பாளர்கள் ஒதுக்கப்பட்டு வந்தது. 2001 தேர்தலில் தேர்தல் உடன்படிக்கைகள் 'புதிய தமிழகம் கட்சியில் திமுக ஆதரவுடன் சிங்காரவேலு போட்டியில் விரும்புகின்றனர் பார்த்தேன்.  
தோட்டத் தொழிலாளர்களின் தொழிற்சங்க சட்ட ஆலோசகர் சிங்காரவேலு செயல்பட்டு தொழிலாளர்களுக்கு நியாயமான சம்பளம் மற்றும் வசதிகள் வெற்றி கண்டனர்.  
அவர் 7 டிசம்பர் 2011 அன்று இறந்தார், அவருக்கு மனைவி, இரண்டு மகள்கள் மற்றும் ஒரு மகன் குழந்தைகளும் இருந்தனர்.
# ஆர். மணிமாறன்

::இதே பெயர் கொண்ட திருப்பூர் அரசியல்வாதைப் பற்றி அறிய ஆர். மணிமாறன் (அதிமுக) என்ற பக்கத்தைப் பார்க்கவும்.
**ஆர். மணிமாறன்** (*R. Manimaran*) என்பவர்1996ஆம் ஆண்டு நடைபெற்ற தமிழகச் சட்டமன்றத் தேர்தலில் திண்டுக்கல் மாவட்டம் திண்டுக்கல் தொகுதியில் இருந்து தமிழகச் சட்டமன்றத்திற்குத் தேர்ந்தெடுக்கப்பட்டார். அவர் திராவிட முன்னேற்றக் கழக (திமுக) கட்சியின் வேட்பாளராக இருந்தார்.  
2001 தேர்தலில் போட்டியிடுவதற்கான வாய்ப்பை திமுக மறுத்தது. பின்னர் கட்சி விரோத செயல்களுக்காக இவரை திமுக கட்சியிலிருந்து இடைநீக்கம் செய்தது.
# குர்தியால் சிங்

*குர்தியால்* **சிங் ரஹி** ( *குர்தியால் சிங்*; 10 ஜனவரி 1933 - 16 ஆகஸ்ட் 2016) என்பவர் இந்தியாவின் பஞ்சாபில் இருந்த பஞ்சாபி மொழி எழுத்தாளர், கால்பந்து பயிற்சியாளர், நாவலாசிரியர் மற்றும் இடம்பெயர்வு முகவர் ஆவார். 1957 ஆம் ஆண்டில் "பாகன்வாலே" என்ற சிறுகதையுடன் தனது இலக்கிய வாழ்க்கையைத் தொடங்கினார். 1964 இல் *மர்ஹி டா தீவா* நாவலை வெளியிட்டபோது அவர் ஒரு நாவலாசிரியராக அறியப்பட்டார். பின்னர் இந்த நாவலை தழுவி 1989 இல் சுரிந்தர் சிங் *மர்ஹி டா தீவா (*1989) என்ற பஞ்சாபி திரைப்படத்தினை இயக்கினார். இவரது *அன்ஹே கோர் டான்* நாவலும் இதே பெயரில் 2011 இல் இயக்குநர் குர்விந்தர் சிங் அவர்களால் உருவாக்கப்பட்டது. சிங்1998 ல் பத்மஸ்ரீ மற்றும்1999 ஆம் ஆண்டில் ஞானபீட விருது ஆகியவற்றால் கவுரவிக்கப்பட்டார்.
# குர்தியால் சிங்

## வாழ்க்கை மற்றும் வேலை

### ஆரம்பகால வாழ்க்கை

குர்தியால் சிங் ஜனவரி 10, 1933 அன்று பிரித்தானிய பஞ்சாப்பி<nowiki/>ல் ஜெய்தூவுக்கு அருகிலுள்ள பைனி ஃபதே கிராமத்தில் பிறந்தார். அவரது தந்தை ஜகத் சிங் ஒரு தச்சராக இருந்தார், அவரது தாயார் நிஹால் கவுர் வீட்டை கவனித்துக்கொண்டார். 12 வயதில் சிங் தனது குடும்பத்தின் மோசமான நிதி நிலைமைகளை சமாளிப்பதற்காக ஒரு தச்சராக வேலை செய்யத் தொடங்கினார். சிங் ஒரு நாளைக்கு 16 மணிநேரம் வேலை செய்தார், அவர் காளை வண்டிகளுக்கு சக்கரங்கள் தயாரித்தல் மற்றும் நீர் தொட்டிகளுக்கு உலோக தாள் உருவாக்குதல் போன்ற பல்வேறு வேலைகளை மேற்கொண்டார். அவரும் அவரது தந்தையும் சேர்ந்து கடினமாக உழைத்து ஒரு நாளைக்கு இருபது ரூபாய் சம்பாதித்தனர்.  
குழந்தை பருவத்தில், சிங் ஓவியத்தில் ஆர்வம் கொண்டிருந்தார், ஆனால் படிப்படியாக அவர் ஒரு முறையான கல்விக்கு தன்னைப் ஈடுபடுத்திக் கொண்டார். ஜெய்டோவில் சிங் படித்த ஒரு நடுநிலைப் பள்ளியின் தலைமை ஆசிரியர் மதன் மோகன் சர்மா, சிங் தொடர் பள்ளிப்படிப்புக்கு தகுதியானவன் என்று சிங்கின் தந்தையை வற்புறுத்தியதால், தனது படிப்பை தொடர்ந்தார். சிங் பல்வேறு வேலைகளில் பணிபுரிந்தபோதும் மெட்ரிக் தேர்வை முடித்தார். 14 வயதில் பல்வந்த் கவுரை மணந்தார். 1962 ஆம் ஆண்டில், அவர் நந்த்பூர் கோத்ராவில் மாத சம்பளத்தில் பள்ளி ஆசிரியர் பணியைப் பெற்றார். இதற்கிடையில், சிங் ஆங்கிலம் மற்றும் வரலாற்றில் தனது இளங்கலை பட்டமும், 1967 இல் முதுகலைப் பட்டமும் பெற்றார்.
# குர்தியால் சிங்

## வாழ்க்கை மற்றும் வேலை

### இலக்கிய வாழ்க்கை

சிங் தனது இலக்கிய வாழ்க்கையை 1957 இல் "பாகன்வாலே" என்ற சிறுகதையுடன் தொடங்கினார், இது மோகன் சிங் தொகுத்த *பஞ்ச் தர்யா* என்ற பத்திரிகையில் வெளியிடப்பட்டது. அவரது பிற்கால கதைகள் குர்பாக் சிங் தொகுத்த *ப்ரீட்லாரியில்* வெளியிடப்பட்டன. அவரது முக்கிய படைப்பான *மர்ஹி டா தீவா* மூலம் ஒரு நாவலாசிரியராக தனது நற்பெயரை நிலைநாட்டினார். நான்கு ஆண்டுகளில் சிங் நாவலின் நான்கு வெவ்வேறு பதிப்புகளை எழுதினார். 1964 ஆம் ஆண்டில் நான்காவது மற்றும் இறுதி பதிப்பு ஒன்றை வெளியிட முடிவு செய்தார். சிங் நாவலில் சித்தரிக்கப்பட்ட பல்வேறு கதாபாத்திரங்கள் கற்பனையான கதைக்களத்தில் பிணைக்கப்பட்ட நிஜ வாழ்க்கை மக்கள். இதை ஆங்கிலத்தில் சாஹித்ய அகாடமி *தி லாஸ்ட் ஃப்ளிக்கர்* என மொழிபெயர்த்தார்.  
சிங்கின் மற்ற குறிப்பிடத்தக்க படைப்புகளில் *அன்ஹோ* (1966), *ஆத் சனானி ராத்* (1972), *அன்ஹே கோர் டான்* (1976) மற்றும் *பார்சா* (1991) நாவல்களும் *சாகி புல்* (1962), *குட்டா தே ஆத்மி* (1971), *பெகனா பிண்ட்* (1985) மற்றும் *கரீர் டி திங்ரி* (1991) உள்ளிட்ட சிறுகதைகளின் தொகுப்புகளும் அடங்கும். சுயசரிதைகள் *நீன் மட்டியன்* (1999) மற்றும் *டோஜி தேஹி* (2000) இரண்டு பகுதிகளாக வெளியிடப்பட்டன. 1986 இல் சோவியத் லேண்ட் நேரு விருது, 1992 இல் பாய் வீர் சிங் புனைகதை விருது, 1992 இல் ஷிரோமணி சாஹிட்கர் விருது,
# குர்தியால் சிங்

## வாழ்க்கை மற்றும் வேலை

### இறப்பு

சிங் 2016 ஆம் ஆண்டு முன்னதாக மாரடைப்பால் அவதிப்பட்டார், பின்னர் அவர் ஓரளவு முடங்கினார் . 13 ஆகஸ்ட் 2016 அன்று அவர் ஜெய்துவில் உள்ள தனது வீட்டில் மயக்கமடைந்து பதிந்தாவில் உள்ள ஒரு தனியார் மருத்துவமனையில் அனுமதிக்கப்பட்டார், அங்கு அவர் வென்டிலேட்டர் ஆதரவில் வைக்கப்பட்டார். சிங் குணமடைவதற்கான அறிகுறிகள் எதுவும் காட்டப்படவில்லை என்பது உறுதிசெய்யப்பட்ட பின்னர், ஆகஸ்ட் 16, 2016 அன்று இறந்தார்.
# ஆற்காடு லூத்தரன் திருச்சபை

**ஆற்காடு லுத்தரன் திருச்சபை** (*Arcot Lutheran Church*) தென்னிந்தியாவில் ,தமிழ்நாட்டில் கடலூரைத் தலைமையிடமாகக் கொண்டு செயல்பட்டு வரும் ஒரு கிறித்தவத் திருச்சபை ஆகும். ஆற்காடு லுத்தரன் திருச்சபை, இதற்கு முன்னர் டேனிஷ் மறைப்பணி தேவாலயம் என அழைக்கப்பட்டது. இது 1863 ஆம் ஆண்டு, தமிழ்நாட்டிலுள்ள மேல்பட்டாம்பாக்கம் என்ற கிராமத்தில் கிறிஸ்டோபர் காரல் ஆக்ஸ் என்பவரால் நிறுவப்பட்டது. இத்திருச்சபை தமிழ்நாடு, புதுச்சேரி மற்றும் கர்நாடக மாநிலங்களில் திருச்சபைகளைக் கொண்டுள்ளது.  
இத்திருச்சபையின் பேராயராக தற்போது பேரருட்திரு.முனைவர்.தேவசகாயம் பீட்டர் பால் தாமஸ் உள்ளார். ஆற்காடு லுத்தரன் திருச்சபை தமிழ்நாட்டில் எட்டு மாவட்டங்களில் திருச்சபை அமைந்து உள்ளது, சென்னை, கடலூர், விழுப்புரம், சேலம், கள்ளக்குறிச்சி, தர்மபுரி, வேலூர், பாண்டிசேரி, திருவண்ணாமலை ஆகிய இடங்களில் திருச்சபைகள் உள்ளது.
# ஆற்காடு லூத்தரன் திருச்சபை

## ஆற்காடு லுத்தரன் திருச்சபையின் பேராயர்கள்

- முதல் பேராயர் பேரருட்திரு.முனைவர்.துரைராஜ் பீட்டர்.,B.A.,L.Th.,D.D., (1981-1984)
- இரண்டாம் பேராயர் பேரருட்திரு.M.சாமுவேல்.,B.A.,B.D.,M.Th.,(USA) (1984-1992)
- மூன்றாம் பேராயர் பேரருட்திரு. ஜான் ஜி டேவிட்.,B.D., (1992-1993)
- நான்காம் பேராயர் பேரருட்திரு.முனைவர்.ஜான் ஃப்ராங்க்ளின்.,M.A.,M.Th.,D.D., (1993-2003)
- ஐந்தாம் பேராயர் பேரருட்திரு.முனைவர்.கிதியோன் தேவநேசன்(2003-2009)
- ஆறாம் பேராயர் பேரருட்திரு.ஆர்.டி.விஜயகுமார்.,M.A.,B.Com.,B.D.,(2009-2014)
- ஏழாம் பேராயர் பேரருட்திரு.முனைவர்.ராஜா சாக்ரடிஸ் (2014-2019)
- எட்டாம் பேராயர் பேரருட்திரு. சாமுவேல் கென்னடி.(2019-2023)
- ஒன்பதாம் பேராயர் பேரருட்திரு.முனைவர்.பீட்டர் பால் தாமஸ் 2023 -up to Date
# ஆற்காடு லூத்தரன் திருச்சபை

## ஆற்காடு லுத்தரன் திருச்சபைகள்

1. ஆற்காடு லுத்தரன் திருச்சபை -கடலூர் குருசேகரம்
1. ஆற்காடு லுத்தரன் திருச்சபை- நெல்லிக்குப்பம்
1. ஆற்காடு லுத்தரன் திருச்சபை- மேல்பட்டாம்பாக்கம் (முதல் திருச்சபை)
1. ஆற்காடு லுத்தரன் திருச்சபை- கீழ்கவரப்பட்டு
1. ஆற்காடு லுத்தரன் திருச்சபை - பண்ருட்டி
1. ஆற்காடு லுத்தரன் திருச்சபை- புதுப்பேட்டை
1. ஆற்காடு லுத்தரன் திருச்சபை நெய்வேலி -வட்டம் 19
1. ஆற்காடு லுத்தரன் திருச்சபை -நெய்வேலி - வட்டம் 3
1. ஆற்காடு லுத்தரன் திருச்சபை - நெய்வேலி - வட்டம் 28
1. ஆற்காடு லுத்தரன் திருச்சபை - இந்திராநகர், நெய்வேலி
1. ஆற்காடு லுத்தரன் திருச்சபை - மந்தாரகுப்பம்
1. ஆற்காடு லுத்தரன் திருச்சபை - வடலூர்
1. ஆற்காடு லுத்தரன் திருச்சபை- தொண்டமாநத்தம்
1. ஆற்காடு லுத்தரன் திருச்சபை - விருத்தாசலம்
1. ஆற்காடு லுத்தரன் திருச்சபை - விருத்தாசலம் ஜங்ஷன்
1. ஆற்காடு லுத்தரன் திருச்சபை- பெண்ணாடம்
1. ஆற்காடு லுத்தரன் திருச்சபை - திட்டக்குடி
1. ஆற்காடு லுத்தரன் திருச்சபை- உளுந்தூர்பேட்டை
1. ஆற்காடு லுத்தரன் திருச்சபை தியாகதுருவம்
1. ஆற்காடு லுத்தரன் திருச்சபை - வடதொரசலூர்
1. ஆற்காடு லுத்தரன் திருச்சபை - கள்ளகுறிச்சி
1. ஆற்காடு லுத்தரன் திருச்சபை - வடக்கனந்தல்
1. ஆற்காடு லுத்தரன் திருச்சபை கல்வராயன் மலை கரியாலூர்
1. ஆற்காடு லுத்தரன் திருச்சபை - A.K.தண்டா
1. ஆற்காடு லுத்தரன் திருச்சபை- சிங்காரப்பேட்டை
1. ஆற்காடு லுத்தரன் திருச்சபை- திருக்கோவிலூர்
1. ஆற்காடு லுத்தரன் திருச்சபை- தயாஸ்தலம், திருக்கோவிலூர்
1. ஆற்காடு லுத்தரன் திருச்சபை- சந்தப்பேட்டை, திருக்கோவிலூர்.
1. ஆலூதி தேவலாயம் செங்கம்
1. ஆலூதி தேவலாயம் விழுப்புரம்
1. ஆ லூ தி தேவாலயம் புதுச்சேரி
1. ஆ லூ தி தேவாலயம் சென்னை
1. ஆ லூ தி தேவாலயம் விருத்தாசலம்
1. ஆ லூ தி தேவாலயம் பெண்ணாடம்
1. ஆ லூ தி தேவாலயம் சேலம்
1. Alc parangipattai st, thomas church
1. Alc sammantham ,st Matthew church
# நரேந்திரநாத் சக்ரவர்த்தி

**நரேந்திரநாத் சக்ரவர்த்தி** (*Nirendranath Chakravarty*, ; 19 அக்டோபர் 1924 – 25 திசம்பர் 2018) ஒரு பிரபலமான சமகால வங்காள மொழிக் கவிஞர். 1974 இல், உளுங்க ராஜா (தி நேக்ட் கிங்) கவிதைகள் புத்தகத்திற்காக" சாகித்திய அகாதமி விருது" பெற்றார். 2007 ஆம் ஆண்டில் கல்கத்தா பல்கலைக் கழகம் அவருக்கு மதிப்புறு அறிவியல் டாக்டர் பட்டம் வழங்கியது.
# நரேந்திரநாத் சக்ரவர்த்தி

## குறிப்பிடத்தக்க படைப்புகள்

### கவிதை நூல்கள் சில

- நீல் நிர்ஜன்
- ஆந்தோகார் பாண்டா
- ப்ரோதம் நயோக்
- சோமோய் பாரோ கோம்
- ஜபோதியோ வால்லாசி
- குமு பியார் முழக்கம்
- ஷெர்ஷோ கோபிடா
- கோபிடா சமாகோ 1
- கோபிடா சமகோரோ 2
# நரேந்திரநாத் சக்ரவர்த்தி

## குறிப்பிடத்தக்க படைப்புகள்

### சிறுபான்மை இலக்கியம்

- சாடா பாக்
- பிபிர் சோரா
- பாரோ மசர் சோரா
- பிட்ரி புருஷ்
# நரேந்திரநாத் சக்ரவர்த்தி

## குறிப்பிடத்தக்க படைப்புகள்

### பிரபலமான கவிதைகள் சில

- அமல்கந்தி ரோடூர் ஹாட் சேயச்சீலோ
- கொல்கட்டா ஜீசு
- உலக ராஜா
- வங்காள மொழியில் டின்டின் மொழிபெயர்ப்பு
# பன்னாட்டு இரைச்சல் விழிப்புணர்வு நாள்

**பன்னாட்டு இரைச்சல் விழிப்புணர்வு நாள்** (International Noise Awareness Day) என்பது உலகளாவிய ஒரு பரப்புரையாகும். இது 1996 ஆம் ஆண்டு செனட் ஆஃப் ஹியரிங் அண்ட் கம்யூனிகேஷன் (சி.சி.சி)-ஆல் நிறுவப்பட்டது. மக்களின் நலன் மற்றும் ஆரோக்கியத்தை நோக்கத்திற்காக இரைச்சல் குறித்தவிழிப்புணர்வை ஏற்படுத்துவது இதன் நோக்கமாகும். இரைச்சல் பல வழிகளில் மக்களை பாதிக்கிறது, குறிப்பாக இதனால் பொதுமக்களுக்கு காது கேளாமை மற்றும் எரிச்சல் போன்றவற்றை அடைகின்றனர். உலகளாவிய ரீதியில், இந்த நிகழ்வில் பல்வேறு நடவடிக்கைகளால் பங்கேற்க மக்கள் அழைக்கப்படுகிறார்கள்: இந்த நிகழ்வில் ஒலி மருத்துவ நிபுணர்கள், பொது சுகாதார துறையினர், நிபுணர்கள் போன்றோரால் சுவரோட்டிகள் போன்ற நடவடிக்கைகள் வழியாக இரைச்சல் அளவை அளவிடும் நடவடிக்கைகள் போன்ற செயல்களில் ஈடுபட பல்கலைக்கழகங்கள் மற்றும் பாடசாலைகள் போன்ற இடங்களிலும் பொது மக்களிடமும் பங்கேற்க அழைத்து பரப்புரை மேற்கொள்ளப்படுகிறது. இரைச்சல் நாளானதுஒவ்வொரு ஆண்டும் ஏப்ரல் மாதம் கடைசி புதன்கிழமை அன்று அனுசரிக்கப்படுகிறது. இரைச்சலைப் பற்றிமட்டுமல்லாமல், இரைச்சலைக் குறைப்பதிலும்கவனம் செலுத்தும் நோக்கத்துடன் பிரேசில், சிலி, ஜெர்மனி, இத்தாலி, ஸ்பெயின் மற்றும் அமெரிக்கா போன்ற உலகில் உள்ள பல நாடுகளில் ஏற்பாடு செய்யப்பட்டுள்ளது. இது சம்பந்தமான நிகழ்வுகள் கடந்தவருடங்களில் சிங்கப்பூர் மற்றும் ஆஸ்திரேலியா உட்பட ஆசிய நாடுகளிலும் நடந்துள்ளன.
# புதுமை மாதா சிலை, யாழ்ப்பாணம் (1614)

**புதுமை மாதா சிலை** (*Statue of Our Lady of Miracles*) போர்த்துக்கேயர் காலத்தில் யாழ்ப்பாணக் கோட்டைக்குள் இருந்த புதுமைமாதா தேவாலயத்தில் வைக்கப்பட்டிருந்த மாதாவின் சிலை ஆகும். போர்த்துக்கேயர் ஒல்லாந்தரிடம் யாழ்ப்பாணத்தை இழந்த பின்னர், இச்சிலை இந்தியாவில் உள்ள கோவாவுக்கு எடுத்துச் செல்லப்பட்டது. அச்சிலை இப்போது கோவாவில் அமைந்துள்ள புனித பேதுரு தேவாலயத்தில் உள்ளது.
# புதுமை மாதா சிலை, யாழ்ப்பாணம் (1614)

## வரலாறு

யாழ்ப்பாணத்தைப் போர்த்துக்கேயர் தமது நேரடியான கட்டுப்பாட்டுக்குள் கொண்டுவருவதற்கு முன்னர் போர்த்துக்கேயப் பாதிரியாரான பிரான்சிசுக்கோ டி எஸ் அந்தோனியோ நல்லூரில் ஒரு தேவாலயத்தைக் கட்டி அங்கே தங்கியிருந்தார். இது நிரந்தரமல்லாத பொருட்களினால் கட்டப்பட்டிருந்தது. பண்ணைத்துறைக்கு அருகில் புதிய தேவாலயமொன்றை அமைக்க விரும்பிய பாதிரியார் 1614 ஆம் ஆண்டில் கட்டிட வேலையைத் தொடங்கினார். இத்தேவாலயம் வெற்றி மாதா பெயரில் அமைக்கப்பட்டது. இந்தத் தேவாலயத்துக்காக மாதாவின் சிற்பம் ஒன்றைச் செய்வதற்காகத் தான் கொச்சியில் இருந்து கொண்டுவந்திருந்த மரத்துண்டு ஒன்றை உள்ளூர் மரச் சிற்பியான ஆனைக்குட்டி என்பவரிடம் பாதிரியார் ஒப்படைத்திருந்தார். கன்னி மேரி தனது குழந்தையான மகனைக் கையில் ஏந்தியிருப்பதுபோல் செதுக்கப்பட்ட இச்சிலையைச் செதுக்கிக்கொண்டு இருந்தபோதே பல புதுமைகள் ஏற்பட்டதாகச் சொல்லப்படுகிறது. இதைக் கேள்வியுற்ற பக்தர்கள் பெருமளவில் ஆனைக்குட்டி வீட்டுக்கு வந்து மேரியை வணங்கிச் சென்றனர். நிகழ்ந்தவற்றைக் கண்ட ஆனைக்குட்டி ஆச்சரியமும் பயமும் கொண்டவராக, செதுக்கி முடிக்கப்படாத சிலையைத் தேவாலயத்துக்கு எடுத்துச் செல்லுமாறு பாதிரியாரை வேண்டினார். 1614 யூலை 24 ஆம் தேதி சிலை நல்லூர் நகர வீதிகளூடாக புதிய தேவாலயத்துக்கு எடுத்துச் செல்லப்பட்டது.  
இச்சிலை தொடர்பில் நிகழ்ந்த புதுமைகள் காரணமாக இது புதுமை மாதா என அழைக்கப்பட்டதுடன், இதன் பெயரில் தேவாலயமும் புதுமை மாதா தேவாலயம் எனப் பெயர் மாற்றம் அடைந்தது.